stanford-oval/wikipedia huggingface dataset:
Giánis Varoufákis
Teokset > Englanninkieliset teokset > Uudemmat teokset alkaen vuodesta 2011

Varoufakis, Yanis; Halevi, Joseph; Theocarakis, Nicholas: Modern Political Economics.  (: Making sense of the post-2008 world)  Routledge, 2011.
Varoufakis, Yanis: The Global Minotaur.  (: America, the True Origins of the Financial Crisis and the Future of the World Economy. (translations in German, Greek, Italian, Spanish, Czech, Finnish, French, Norwegian and Polish), (second edition 2013, third edition 2015))  Zed Books, 2011.
Varoufakis, Yanis: Economic Indeterminacy.  (: A personal encounter with the economists' most peculiar nemesis)  Routledge, 2013.  ISBN 0415668492
Varoufakis, Yanis: Europe after the Minotaur.  (: Greece and the Future of the Global Economy)  Zed Books, 2015.  ISBN 978-1783606085
Varoufakis, Yanis: And the Weak Suffer What They Must?  (: Europe, Austerity and the Threat to Global Stability, julkaistu 7.4.2016)  Bodley Head, 2016.  ISBN 978-1847924032
Varoufakis, Yanis: Adults In The Room.  (: My Battle With Europe’s Deep Establishment, julkaistu 4.5.2017)  Bodley Head, 2017.  ISBN 978-1847924452
Varoufakis, Yanis: Talking to My Daughter About the Economy.  The Bodley Head Ltd, 2017.  ISBN 9781847924445
Varoufakis, Yanis: Another Now: Dispatches from an Alternative Present.  Bodley Head, 2020.  ISBN 9781847925640
Varoufakis, Yanis: Technofeudalism: What Killed Capitalism. Vintage, 2023. ISBN 9781847927279
Muiden teoksia Varoufákisista

Raoul Martinez: In the Eye of the Storm – The Political Odyssey of Yanis Varoufakis (UK, 2024) Dokumenttisarja, 6 osaa.
Aiheesta muualla

Kuvia tai muita tiedostoja aiheesta Giánis Varoufákis Wikimedia Commonsissa
Varoufákisin verkkosivut os. www.yanisvaroufakis.eu
Varoufákisin Twitter-tili
Varoufákisin kirjoituksia The Guardian -lehdessä
Varoufákisin kirjoituksia Project Syndicaten sivuilla
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii  MathSciNet  Mathematics Genealogy Project  Scopus  zbMATH 
Henkilöt:  DDB  Trove 
Muut:  IdRef
Nieminen (Rääkkylä)

Nieminen on kylä Rääkkylässä. Kylässä on lähes 500 asukasta. Kylän keskus on Kompakka. Runsasvetinen kylä sijaitsee kahden järven, Suur-Onkamon ja Oriveden vesistöön kuuluvan Jänisselän välissä. Naapurikylä on Sintsi.
Kylä on Hammaslahti–Rääkkylä-tien eli seututien 484 varrella. Matkaa Rääkkylään on 20 kilometriä, Hammaslahteen 10 kilometriä, Joensuuhun 43 kilometriä ja Kiteelle 40 kilometriä.
Niemisessä on kauppa, jossa on lääkekaappi ja asiamiesposti. Sen pihapiirissä on ekopiste. Kylässä on eri alojen yksityisyrittäjiä, hevostiloja ja maatiloja. Kylässä on ollut saha ja tiilitehdas, jotka suljettiin 1960-luvulla. Kylän keskeinen kokoontumispaikka on Niemisen urheilutalo.
Koulu on lakkautettu. Lapset käyvät Rasivaaran koulussa tai Nivan koulussa. Niemisessä on hautausmaa ja kappeli.
Urheiluseura Niemisen Urheilijat on kyläläisiä yhdistävä seura. Niemisessä toimii nuorisoseura.
Nähtävyyksiä

Kylän lähellä sijaitsevat Vuoniemen rantojensuojelualue ja Kirkkovuori.
Aiheesta muualla

Niemisen ja Sintsin Seudun kyläyhdistys ry (Arkistoitu – Internet Archive)
Rääkkylän kylät
| --- | --- |
Kylät:  Haapasalmi  Hernevaara  Hypönniemi  Jaama  Kiesvaara  Kirkonkylä  Nieminen  Oravilahti  Oravisalo  Piimälahti  Pötsönlahti  Rasisalo  Rasivaara  Salokylä  Sangenlahti  Sintsi  Siurlahti  Täitimänniemi  Venturi  Varpasalo 
Entisiä kyliä: Heinonniemi
Apologeticum

| Apologeticum Kristinuskon puolustus> Apologeticum pro Christianis |
| --- | --- |
 Tertullianuksen Apologeticumin alku. Käsikirjoitus 79, Balliol College, Oxford.
Alkuperäisteos
Kirjailija:  Tertullianus
Kieli:  latina
Genre:  teologia
Julkaistu:  197
Suomennos
Suomentaja:  Juha Pihkala
Kustantaja:  Kirjapaja
Julkaistu:  2010
Ulkoasu:  nidottu
Sivumäärä:  199
ISBN:  978-952-247-073-7
Löydä lisää kirjojaKirjallisuuden teemasivulta
Apologeticum (lat. Apologeticum pro Christianis, joskus Apologeticus) eli Kristinuskon puolustus on Tertullianuksen vuonna 197 kirjoittama apologeettinen teos, joka on tarkoitettu kristinuskon puolustukseksi. Sitä voidaan pitää Tertullianuksen pääteoksena.
Tertullianus vaatii teoksessa kristinuskolle laillista asemaa Rooman valtakunnassa ja kristityille samanlaista kohtelua kuin minkä valtakunnan muidenkin uskontojen kannattajat saivat. Teos sisältää Tertullianuksen tunnetun lausahduksen ”marttyyrien veri on kirkon siemen”.
Historia

Tertullianus kirjoitti teoksen Karthagossa keisari Septimius Severuksen aikana, vuoden 197 kesällä tai syksyllä, toisin sanoen vain muutamia vuosia kristityksi kääntymisensä jälkeen. Teoksen sisällössä on yhtäläisyyksiä kahteen Tertullianuksen aiemmin samana vuonna kirjoittamaan teokseen, joiden kummankin nimi oli Ad nationes (Pakanoita vastaan). Nämä teokset ovat ilmeisesti olleet Apologeticumin luonnostelmia. Tämä osoittaa, että teoksen synty on ollut pidempikestoinen projekti.
Teos esittää olevansa osoitettu Rooman valtakunnan provinssien käskynhaltijoille ja tarkemmin Karthagon hallintovirkamiehille. Laajemmin se on tarkoitettu todennäköisesti kaikille oppineille ei-kristityille, joihin on voinut kuulua sekä kristinuskon syyttäjiä että uskonnosta kiinnostuneita ihmisiä. Teoksen lukijakunta lienee koostunut kuitenkin ennen kaikkea kristityistä, jotka ovat saaneet teoksesta uskonvahvistusta. Koska teos oli kirjoitettu ennen Septimius Severuksen vuoden 202 ediktejä, joiden on tulkittu kieltäneen kristinuskoon kääntymisen, Tertullianus käsittelee teoksessa tätä edeltäneitä lakeja, joiden nojalla ensimmäisen ja toisen vuosisadan kristittyjä oli tuomittu.
Tertullianus oli selvästi tutustunut varhaisempiin kreikkalaisiin apologioihin ennen teoksensa kirjoittamista. Hänen teoksensa esikuviksi on voitu tunnistaa muun muassa Justinos Marttyyrin Ensimmäinen ja Toinen apologia, Tatianoksen Puheita kreikkalaisille sekä Athenagoraan Vetoomus kristittyjen puolesta. Lisäksi Tertullianuksen teoksessa on yhtäläisyyksiä ja jopa yhteisiä tekstikohtia Marcus Minucius Felixin teoksen Octavius kanssa. Tutkijat eivät ole yksimielisiä siitä, kumpi näistä kahdesta teoksesta on kirjoitettu aiemmin.
Apologeticum on Tertullianuksen tunnetuin teos, sillä se on hänen teostensa käsikirjoitusten joukossa ainoa, jota on säilynyt laajemmin ja vielä useampina kappaleina. Tertullianuksen lyhyt teos De testimonio animae ("Sielun todistuksesta") on lisäys Apologeticumiin. Se pyrkii selventämään luvussa 17 esiintyvää lausetta testimonium animae naturaliter christianae (”todistus: sielu on luonnoltaan kristitty”).
Sisältö

»Rooman valtakunnan käskynhaltijat! [...] Yhteisömme ei anele mitään omasta puolestaan, koska se ei asemaansa hämmästele. Se näet tietää elävänsä maan päällä muukalaisena ja kohtaavansa ulkopuolisissa helposti vihamiehiä, mutta myös omistavansa kotimaan, kotipaikan, toivon, kiitoksen ja arvostuksen taivaassa. Yhtä se kuitenkin kaipaa: ettei tulisi tuntemattomana tuomituksi.»
Tertullianuksen teos käsittää 50 lukua. Hän aloittaa kristittyjen kohtaamasta epäoikeudenmukaisesta kohtelusta ja Rooman lakien epäoikeudenmukaisuudesta. Tämän jälkeen hän vastaa kristittyjä kohtaan esitettyihin syytöksiin: ensin erilaisiin huhupuheisiin ja sitten suoranaisempiin rikossyytteisiin. Lopuksi hän kuvaa kristillistä ajattelumaailmaa, kuten kristittyjen näkemyksiä yhteiskunnasta, sekä kristinuskon ja filosofian välistä suhdetta. Tertullianus katsoo, ettei mitään sotaa voiteta pelkästään puolustautumalla, ja käy myös hyökkäykseen kristinuskon puolesta. Hän esittää kristinuskon ylivertaisena kreikkalais-roomalaiseen uskontoon verrattuna.
Tertullianuksen tyyli vaihtelee filosofisen, retorisen ja oikeuspuheen välillä. Verrattuna moniin muihin aikansa kristillisiin apologioihin, lainopillisen koulutuksen saanut Tertullianus vetoaa laajemmin juuri lakeihin ja oikeudenmukaisuuteen, siinä missä aiemmat apologeetit olivat vedonneet enemmän järkeen ja yleiseen inhimillisyyteen tai teologisiin seikkoihin. Tertullianus ei vetoa teoksessaan sellaisiin seikkoihin, joilla on merkitystä ainoastaan kristityille; hän ei esimerkiksi lainaa Raamattua kertaakaan, vaikka vetoaakin sen vanhan alkuperän tuomaan auktoriteettiin.
Sisältö > Johdanto ja kristittyjen epäoikeudenmukainen kohtelu (luvut 1–6)

Teoksen alkuosa käsittelee kristittyjen epäoikeudenmukaista kohtelua heitä syytettäessä. Tertullianus katsoo tämän johtuvan pakanoiden tietämättömyydestä. Hän esittää, että ihmiset kiittävät yleensä sitä, minkä tuntevat, ja vihaavat sitä, mitä eivät tunne. Tämä tulee ilmi niiden ihmisten käyttäytymisestä, jotka kerran vihasivat, koska olivat tietämättömiä, mutta kun heidän tietämättömyytensä poistui, samalla poistui myös heidän vihansa. Heidän vihansa estää heitä tutustumasta asiaan syvällisemmin ja tunnustamaan kristinuskoon oleellisesti kuuluvan hyvyyden. Tämä tulee ilmi muun muassa siinä, että silloinkin kun kristittyjä syytetään, he eivät vapise pelosta ja kiellä uskoaan. Viranomaiset sen sijaan toimivat väärin, koska kieltävät kristityiltä asianmukaisen oikeudellisen käsittelyn. Tertullianus sanoo, että jos kristittyjä kerran syytetään rikollisina, heidän tulisi saada samanlainen kohtelu kuin muiden rikollisten, jotka ovat vapaita vastaamaan syytteisiin ja puolustautumaan. Kristittyjen ei kuitenkaan ole mahdollista sanoa mitään sellaista, joka puhdistaisi heidän nimensä tai saisi aikaan reilun oikeudenkäynnin. Jos joku kieltää olevansa kristitty, häntä kidutetaan kunnes hän myöntää olevansa; ja kun hän myöntää olevansa kristitty, häntä kidutetaan kunnes hän kieltää uskonsa.
Kristittyjä vastaan suunnattuja syytteitä käsitellessään Tertullianus pyrkii osoittamaan syytteiden tekopyhyyden: pakanalliset syyttäjät syyllistyvät aivan samoihin tekoihin. Tämän jälkeen hän käsittelee lakeja ja sanoo, että on epäilyttävää, jos jonkin lain oikeellisuutta tai virheellisyyttä ei voida tarkastella; jos lain osoitetaan olevan virheellinen ja epäoikeudenmukainen, se tulisi korjata tai poistaa käytöstä. Tertullianus mainitsee Neron ja Domitianuksen esimerkkeinä keisareista, jotka vainosivat kristittyjä epäoikeudenmukaisten lakien avulla. Tämän jälkeen Tertullianus nostaa esille hyviä lakeja, jotka rajoittivat ylellisyyttä ja lahjontaa, suojelivat naisten säädyllisyyttä ja edistivät aviollista onnea niin, ettei lähes kuuteensataan vuoteen Rooman perustamisesta käsitelty oikeudessa yhtäkään avioeroa. Samaan aikaan kun tällaiset lait ovat unohdettuina ja laiminlyötyinä, kristittyjä syytetään heidän "rikoksistaan".
Sisältö > Vastaus huhuihin perustuviin syytöksiin (luvut 7–9)

Tertullianus alkaa käsitellä huhuihin perustuvia syytöksiä kristittyjä vastaan. Tällaisiin kuuluu muun muassa syytteitä murhista, pikkulasten syömisestä, insestisistä teoista ja aviorikoksista. Tertullianus sanoo näiden olevan pelkkiä huhuja, sillä koskaan ei ole osoitettu yhtäkään todistetta tällaisesta. Kaiken tavoitteena on vain kristinuskon panettelu. Tämän jälkeen Tertullianus väittää, että roomalaiset ovat itse syyllisiä samanlaisiin rikoksiin, joista he syyttävät kristittyjä. Kaikenikäisiä ihmisiä uhrataan Saturnukselle ja Juppiterille kautta valtakunnan. Areenat täyttyvät kilpataistelijoiden verestä, ja roomalaiset jopa syövät niitä eläimiä jotka syövät kuolleiden verisiä ruumiita. Kristityille murhan tekeminen on tiukasti kiellettyä; ihmisverta ei tule vuodattaa, ja tämä koskee myös kohdussa olevien lasten surmaamista, sillä kyseessä olisi lapsen sielun surmaaminen. Kristityt eivät myöskään saa syödä lihaa, jossa on vielä verta.
Insestiä ja aviorikosta koskeviin syytteisiin Tertullianus vastaa, etteivät kristityt ole syyllisiä sellaiseen, sillä he pidättäytyvät sukupuolisesta kanssakäymisestä ennen avioliittoa. Tämä eroaa roomalaisista, jotka syyllistyvät insestiin siittäessään ensin lapsia eri puolille valtakuntaa ja lopulta yhtyessään tämän seurauksena tietämättään omiin sukulaisiinsa.
Sisältö > Kristillisen yhteiskunnan ja filosofian esitys (luvut 39–47)

Tertullianus jatkaa antamalla esityksen kristillisestä elämästä. Hän kuvaa tapaa, jolla kristityt käyvät yhteen ylistämään ja palvomaan Jumalaa. He rukoilevat toistensa ja keisarin puolesta, tutkivat pyhiä kirjoituksia ja jakavat yhteisen aterian, mutta vasta kun ovat rukoilleet ja kiittäneet Jumalaa. Tämän jälkeen jokainen voi mielensä mukaan esittää ylistykseksi laulun tai jotain, minkä on oppinut kirjoituksista. Tertullianus selittää kymmenysten antamisen käytännön, kristittyjen välillä vallitsevan keskinäisen veljellisen ja sisarellisen rakkauden käytännön, sekä kristittyjen yhteenkuuluvuuden Kristuksessa. Koska kristityt ovat osa tätä maailmaa, he ovat vuorovaikutuksessa sen kanssa, käyvät ostoksilla ja kylpylöissä aivan kuten muutkin, tosin kaikessa kiittäen Jumalaa, joka on heidät luonut.
Tästä huolimatta kristittyjä vainoavat eivät tunnista syyttömyyttä sitä nähdessään vaan vainoavat kristittyjä ja kohtelevat heitä epäoikeudenmukaisesti. Kristityt tuntevat todellisen viattomuuden, koska ovat oppineet ja perineet sen Jumalalta; he ymmärtävät ikuisen rangaistuksen, joka vallitsee erossa Jumalasta; ja tunnustavat ja pelkäävät sitä, joka antaa iankaikkisen tuomion. Kristityt pelkäävät Jumalaa, eivät prokonsulia. Tertullianus käsittelee myös väitettä, jonka mukaan kristinusko on enemmän kuin filosofia, nostaen esille filosofeja, jotka ovat sanoneet kristinuskon opettavan hyveitä ja moraalia, oikeudenmukaisuutta, kärsivällisyyttä, kohtuullisuutta ja siveyttä. Hän sanoo, että jos kristinusko on vain filosofia muiden joukossa, sitä tulisi kohdella samalla tavalla, niin että kristityt olisivat vapaita opettamaan ja levittämään uskomuksiaan ja tapojaan.
Sisältö > Päättäviä huomioita (luvut 48–50)

Tertullianus päättää puolustuspuheensa vertaamalla kristittyjen taistelua mieheen, joka taistelee sodassa. Kristityt eivät nauti siitä, että heitä vainotaan ja he joutuvat kestämään oikeudenkäyntejä, mutta Kristuksen sotilaina heidän tulee taistella totuuden puolesta Jumalan kunniaksi.
»Mutta siitä vain, hyvät käskynhaltijat, joita kansa pitää vieläkin parempina, jos uhraatte näitä kristittyjä! Kiduttakaa meitä, vääntäkää, tuomitkaa, repikää meitä: se näet todistaa viattomuutemme ja teidän syyllisyytenne. Siksi Jumala sallii meidän kärsivän. [...] Jumalallisen ja maallisen välillä on kiista: kun te tuomitsette meidät, Jumala julistaa meidät vapaiksi.»
Kirjallisuutta > Suomennos

Tertullianus: Apologeticum: Kristinuskon puolustus.  ((Apologeticum/Apologeticus pro Christianis, 197.) Suomentanut Juha Pihkala)  Helsinki:  Kirjapaja, 2010.  ISBN 978-952-247-073-7
Kirjallisuutta > Alkutekstien laitoksia

Tertullianus: Apologeticum. Verteidigung des Christentums.  (Lateinisch und Deutsch. Herausgegeben, übersetzt und erläutert von Carl Becker. Zweiter, durchgesehene Auflage)  München:  Kösel-Verlag, 1961.
Kirjallisuutta > Muuta kirjallisuutta

Tertullian & Sider, Robert D.: ”Apology”, Christian and Pagan in the Roman Empire: The Witness of Tertullian, s. 8-70.  Washington, D.C.:  Catholic University of America, 2001.
Aiheesta muualla > Teos

Tertullianus: Apologeticus. The Tertullian Project. (latinaksi)
Tertullian: Defence of the Christians against the Heathen. The Tertullian Project. (englanniksi)
Aiheesta muualla > Muuta

Tertullian: Apologeticum (The Apology). Teoksen kuvaus, useita käännöksiä ja bibliografia. (englanniksi)
Antin, Katri: Ensimmäinen Tertullianuksen teos suomennettu (Arkistoitu – Internet Archive). Teologia.fi 1.11.2010.
Kinnari, Inkeri: Suvaitsevaisuuden puolustus. Agricola 16.12.2010.
Vuolteenaho, Tomi: Huomautuksia Juha Pihkalan laatimaan suomennokseen Tertullianuksen teoksesta Apologeticum. Theologica Collectanea. 2011.
Cubango

| Cubangon maakunta Província do Cubango |
| --- | --- |
 Koordinaatit: 14.6571°S, 17.6874°E 
Valtio:   Angola
Kunnat:  11 kuntaa: Menongue, Cuchi, Caiundo, Savate, Calai, Cuangar, Nancova, Cutato, Chinguanja, Mavengue, Longa
Perustettu:  2024
Hallinto:  
 – hallinnon tyyppi:  Maakunta
 – hallinnollinen keskus:  Menongue
 – Kuvernööri:  José Martins
Cubangon maakunta tai lyhyesti Cubango (port. Província do Cubango) on Angolan eteläosassa sijaitseva maakunta. Se perustettiin syksyllä 2024 jakamalla tuolloinen Cuando Cubangon maakunta kahdeksi uudeksi maakunnaksi. Länsiosa sai nimekseen Cubango ja itäisemmästä osasta tuli Cuandon maakunta. Vaikka uudet maakunnat perustettiin loppuvuodesta 2024, aluehallinnon muutoksen täytäntöönpanon odotetaan etenevän vaiheittain vuosina 2025–2027.
Bién ylängöltä alkunsa saava Cubango tai Kubango (port. Rio Cubango) on Angolassa käytetty portugalinkielinen nimi Okavangojoelle, joka virtaa maakunnan läpi.
Cubangon maakuntakeskus on Menonguen kunta ja kaupunki (aiemmalta nimeltään Serpa Pinto). Kaupungin asukasluku oli 251 178 (2014). Menongue sijaitsee linnuntietä 263 kilometriä Bién maakuntakeskuksesta Cuítosta (Kuito) etelään, sekä 297 kilometriä Huambosta ja 808 kilometriä Angolan pääkaupunki Luandasta kaakkoon.
Kaupunkiin johtaa Moçâmedesin rautatie (CFM) lännestä Atlantin valtameren ääreltä Namiben satamasta  Angolan rataverkon kehittämissuunnitelmissa Menonguesta rakennettaisiin useita uusia ratayhteyksiä, jotka yhdistäisivät Mocamedesin rautatien maan päärataan Benguelan rautatiehen pohjoisessa Cuítossa ja koillisessa Luenassa. Myös uusia rataosuuksia lounaaseen Ondjivaaan ja edelleen Namibian rajalle, sekä kaakkoon Mavingaan ja edelleen Sambian rajalle on hahmoteltu. Menonguessa on myös kansallisesti keskeisiin lentoasemiin lukeutuva Menonguen lentoasema (IATA: SPP, ICAO: FNME).
Toinen mainittava kaupunki on Mocamedesin rautatien varrella sijaitseva kaivospaikkakunta Cuchi.
Cubango rajoittuu lännessä Cunenen ja Huilan, pohjoisessa Bién, koillisessa Moxicon ja idässä Cuandon maakuntiin. Etelässä naapurina on Namibia.
Maakunta on jaettu paikallishallintoa varten 11 kuntaan (municípios). Nämä ovat: Menongue, Cuchi, Caiundo, Savate, Calai, Cuangar, Nancova, Cutato, Chinguanja, Mavengue, Longa.
Maakunnasta on löydetty taloudellisesti arvokkaita kaivannaisia.
Luettelo Taylor Swiftin kappaleista

Tämä on luettelo Taylor Swiftin kappaleista. Yhdysvaltalainen laulaja-lauluntekijä Taylor Swift on julkaissut 11 studioalbumia. Hän on julkaissut lisäksi kappaleita muun muassa elokuvien soundtrackeillä ja singleillä. Hän on tehnyt yhteistyötä useiden muiden artistien ja lauluntekijöiden kanssa. Swift on osallistunut kaikkien kappaleidensa säveltämiseen lukuun ottamatta covereita ja muutamia vanhoja demoja.
Swift on levyttänyt albumit Fearless (2008), Speak Now (2010), Red (2012) ja 1989 (2014) uudelleen levy-yhtiökiistojen takia. Kaikki albumien kappaleet (lukuunottamatta kappaletta ”If This Was a Movie”) löytyvät myös niiden uusilta versioilta Fearless (Taylor’s Version) (2021), Speak Now (Taylor’s Version) (2023), Red (Taylor’s Version) (2021) ja 1989 (Taylor’s Version) (2023). Uusilla versioilla on lisäksi aiemmin julkaisemattomia kappaleita.
Swift on myös kirjoittanut kappaleita muille artisteille. Kappaleet, joilla hän ei esiinny itse, löytyvät artikkelista Taylor Swiftin diskografia.
Julkaistut kappaleet

Seuraavat kappaleet on julkaistu virallisesti albumeilla tai singleinä. Kappaleet ovat luettelossa aakkosjärjestyksessä. Englannin artikkeleita (a, an, the) ja välimerkkejä ei ole otettu huomioon aakkostuksessa. Remixejä, uusintalevytyksiä ja muita vaihtoehtoisia versioita ei ole merkitty omana kohtanaan, poikkeuksena versiot, joissa on uusia säkeistöjä tai uusi vieraileva artisti. Liveversiot on merkitty vain jos ne on julkaistu virallisesti esim. livealbumilla ja kappaleesta ei ole studioversiota.
Julkaistut kappaleet > Kappaleet vierailevana artistina ja taustalaulajana

| --- | --- |
*: Singlenä julkaistu kappale

| Kappale | Artisti | Säv>  ja san. | Julkaisu | Vuosi | Muuta | Lähteet |
| --- | --- | --- | --- | --- | --- | --- |
| ”Alcott The Alcott” * | National The National ft. Taylor Swift | Matt Berninger, Aaron Dessner, Taylor Swift | First Two Pages of Frankenstein | 2023 |  |  |
| ”Babe” *   (Sugarlandin levytys) | Sugarland ft. Taylor Swift | Taylor Swift, Pat Monahan | Bigger | 2018 |  Swiftin albumilta Red (2012) pois jäänyt kappale  Sugarlandin levytys on ensimmäinen julkaistu levytys kappaleesta  Swift julkaisi soololevytyksen 2021 (kts. artikkelin kohta ”Alkuperäiset kappaleet”) |  |
| ”Best Days of Your Life” | Kellie Pickler (taustalaulu Taylor Swift) | Kellie Pickler, Taylor Swift | Kellie Pickler | 2008 |  |  |
| ”Big Star”   (live) | Kenny Chesney ft. Taylor Swift | Stephony Smith | Live in No Shoes Nation | 2017 |  äänitetty Kenny Chesneyn konsertissa |  |
| ”Birch” | Big Red Machine ft. Taylor Swift | Aaron Dessner, Justin Vernon, Bryan Devendorf | How Long Do You Think It’s Gonna Last? | 2021 |  |  |
| ”Both of Us” * | B.o.B. ft. Taylor Swift | B.oB., Taylor Swift, Ammar Malik, Lukasz Gottwald, Henry Walker | Strange Clouds | 2012 |  |  |
| ”Gasoline” *   (remix) | Haim ft. Taylor Swift | Alana Haim, Este Haim, Danielle Haim, Rostam Batmanglij | Women in Music Part III (Expanded Edition) | 2021 |  |  |
| ”God Bless the Children” | Wayne Warner and the Nashville All-Star Choir (mukana Taylor Swift) | Wayne Warner | Turbo Twangn | 2006 |  Swift esiintyy osana Nashville All-Star -kuoroa |  |
| ”Half of My Heart” * | John Mayer ft. Taylor Swift | John Mayer | Battle Studies | 2009 |  Swift taustalaulajana |  |
| ”Highway Don’t Care” * | Tim McGraw with Taylor Swift ft. Keith Urban | Mark Irwin, Josh Kear, Brad Warren, Brett Warren | Two Lanes of Freedom | 2013 |  |  |
| ”Hold On”   (live) | Jack Ingram ft. Taylor Swift | Blu Sanders | Rhapsody Originals | 2007 |  Swift taustalaulajana |  |
| ”Joker and the Queen The Joker and the Queen” *   (remix) | Ed Sheeran ft. Taylor Swift | Ed Sheeran, Johnny McDaid, Fred Gibson, Sam Roman, Taylor Swift  | = (Tour Edition) | 2022 |  |  |
| ”Renegade” * | Big Red Machine ft. Taylor Swift | Aaron Dessner, Taylor Swift | How Long Do You Think It’s Gonna Last? | 2022 |  |  |
| ”This Is What You Came For” * | Calvin Harris ft. Rihanna (taustalaulu Taylor Swift) | Calvin Harris, Taylor Swift (alunperin nimellä Nils Sjöberg) | single | 2016 |  julkaistu myös Calvin Harrisin albumilla 96 Months 2024  Taylor Swiftin levyttämä demoversio on vuotanut internetiin (kts. artikkelin kohta ”Virallisesti julkaisemattomat kappaleet”) |  |
| ”Two Is Better Than One” | Boys Like Girls ft. Taylor Swift | Martin Johnson, Taylor Swift | Love Drunk | 2007 |  |  |
| ”Us” | Gracie Abrams ft. Taylor Swift | Gracie Abrams, Taylor Swift, Aaron Dessner | Secret of Us The Secret of Us | 2024 |  nimi kirjoitettu albumilla tyyliteltynä ”us.” |  |
Virallisesti julkaisemattomat kappaleet

Seuraavat kappaleet on julkaistu epävirallisesti esimerkiksi demo-CD:llä tai vuotaneet internetiin. Suurin osa kappaleista on Swiftin uran alkupuolelta ajalta, jolloin hän jakoi demoja ja mixtapeja levy-yhtiöille ja yleisölle. Osa kappaleista on rekisteröity Sony/ATV Musicin tai jonkin toisen tekijänoikeusjärjestön tietokantaan.